/* COM/2010/0451 */ Priekšlikums EIROPAS PARLAMENTA UN PADOMES LĒMUMS par Eiropas Globalizācijas pielāgošanās fonda izmantošanu saskaņā ar 28. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību (Dānijas pieteikums EGF/2010/001 DK/ Nordjylland)





[pic] | EIROPAS KOMISIJA | Briselē, 2.9.2010 COM(2010) 451 galīgā redakcija Priekšlikums EIROPAS PARLAMENTA UN PADOMES LĒMUMS par Eiropas Globalizācijas pielāgošanās fonda izmantošanu saskaņā ar 28. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību (Dānijas pieteikums EGF/2010/001 DK/ Nordjylland) PASKAIDROJUMA RAKSTS Saskaņā ar 28. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību[1] ļauts izmantot Eiropas Globalizācijas pielāgošanās fondu (EGF), nepārsniedzot maksimālo ikgadējo apjomu EUR 500 miljonus un papildus finanšu shēmas attiecīgajām pozīcijām. EGF ieguldījumiem piemērojamie noteikumi ir izklāstīti Eiropas Parlamenta un Padomes 2006. gada 20. decembra Regulā (EK) Nr. 1927/2006 par Eiropas Globalizācijas pielāgošanās fonda izveidi[2]. Pēc tam, kad Dānijā NUTS II reģionā Ziemeļjitlandē ( Nordjylland ) (DK05) 45 uzņēmumos, kas darbojas NACE 2. redakcijas 28. nodaļā klasificētajā nozarē (iekārtu, mehānismu un darba mašīnu ražošana)[3], tika atlaisti darbinieki, Dānija 2010. gada 22. janvārī iesniedza pieteikumu EGF/2010/001 DK/Nordjylland par finansiālo ieguldījumu no EGF. Pēc rūpīgas pieteikuma pārbaudes Komisija saskaņā ar Regulas (EK) Nr. 1927/2006 10. pantu secināja, ka minētajā regulā paredzētie nosacījumi finansiālā ieguldījuma saņemšanai ir izpildīti. PIETEIKUMA KOPSAVILKUMS UN ANALĪZE Galvenie dati EGF atsauces Nr. EGF/2010/001 Dalībvalsts Dānija 2. pants b) Iesaistītie uzņēmumi 45 NUTS II reģions Nordjylland (DK05) NACE 2. redakcijas nodaļa 28. (iekārtu, mehānismu un darba mašīnu ražošana) Pārskata periods 15.02.2009. līdz 14.11.2009. Individualizēto pakalpojumu sākuma datums 01.04.2010. Pieteikuma iesniegšanas diena 22.01.2010. Atlaisto darbinieku skaits pārskata periodā 1122 Atlaistie darbinieki, kam paredzēts atbalsts 951 Individualizētie pakalpojumi: budžets EUR 10 967 314 Izdevumi par EGF īstenošanu[4]: budžets EUR 604 008 Izdevumi (%) par EGF īstenošanu 5,2 Kopējais budžets EUR 11 571 322 EGF ieguldījums (EUR) (65 %) 7 521 359 1. Pieteikums iesniegts Komisijai 2010. gada 22. janvārī, un 2010. gada 28. aprīlī sniegta papildu informācija. 2. Pieteikums atbilst EGF izmantošanas nosacījumiem, kas izklāstīti Regulas (EK) Nr. 1927/2006 2. panta b) punktā, un tas tika iesniegts noteiktajā termiņā, t. i., minētās regulas 5. pantā noteiktajā 10 nedēļu laikā. Saikne starp atlaišanu un lielām strukturālām pārmaiņām pasaules tirdzniecības modeļos globalizācijas vai globālās finanšu un ekonomiskās krīzes dēļ 3. Lai parādītu saikni starp atlaišanu un globālo finanšu un ekonomikas krīzi, Dānija skaidro, ka attiecīgie uzņēmumi lielākoties nodarbojušies ar iekārtu, mehānismu un darba mašīnu ražošanu kuģu būves nozarei. Eiropas Kuģu būvētavu asociāciju kopiena ( CESA ) sagatavojusi Pasaules kuģu būves pieprasījuma aprēķinu līdz 2014. gadam, kurā norādīts, ka globālās finanšu krīzes dēļ tirgū ir mainījušies vairāki apstākļi un nākotnes norises būs citādas, nekā gaidīts Kombinējoties faktoriem, kas saistīti ar to, ka samazinājies pieprasījums no kuģu būves nozares, ap 2008. un 2009. gada miju jauni pasūtījumi netika saņemti gandrīz nemaz. Turklāt gaidāms, ka tiks atcelti aptuveni 10 % jaunu kuģu pasūtījumu. Vairākiem pasūtītiem kuģiem piegādes datums tiks pārcelts uz vēlāku laiku. CESA lēš, ka aptuveni 30 % no flotes 2011. gadā paliks neizmantoti un tāpēc aptuveni 53 miljoni pilnās kravnesības tonnu (dwt) no kopējā pasūtījumu portfeļa 566 miljoniem dwt tiks atcelti. Krīzes dēļ jau tagad visā pasaulē ļoti daudzi kuģi atrodas dīkstāvē vai darbojas ar samazinātu jaudu. Gaidāms, ka nākotnē kuģu būves nozare pārvietosies uz zemu izmaksu reģioniem galvenokārt Āzijā, kur pirmskrīzes gados ievērojami palielinājusies tirgus daļa (avots — Lloyds Register Fairplay , uz ko atsaucas CESA ). Tāpēc maz iespējams, ka uzņēmumi, uz kuriem attiecas minētais pieteikums, krīzei beidzoties, varētu atsākt normālu ražošanu. 4. Uzņēmums MAN Diesel (no uzņēmumiem, kas minēti pieteikumā, atlaidis lielāko skaitu darbinieku, proti, 541) lejupslīdes dēļ 2010. gadā izmantotu tikai 23 % ražošanas jaudas un 3 % 2011. gadā, tādēļ tam vairs nebija pamatoti turpināt ražošanu Frederikshavnā ( Frederikshavn ). Pārējie uzņēmumi ir lielākoties lielu rūpniecības uzņēmumu apakšuzņēmumi Vācijā un Āzijā. Krīzes dēļ samazinoties pieprasījumam no šiem uzņēmumiem, samazinājusies ražošana šajos Ziemeļjitlandes uzņēmumos. Atlaišanas gadījumu skaita pierādīšana un atbilstība 2. panta b) punkta kritērijiem 5. Pieteikumu Dānija iesniedza saskaņā ar intervences kritērijiem, kas noteikti Regulas (EK) Nr. 1927/2006 2. panta b) punktā, kurā paredzēti vismaz 500 atlaišanas gadījumi deviņu mēnešu pārskata periodā NACE 2. red. nozarē vienā reģionā vai divos kaimiņu reģionos NUTS II līmenī. 6. Pieteikumā minēts, ka pārskata periodā no 2009. gada 15. februāra līdz 2009. gada 14. novembrim 45 uzņēmumos NACE 2. redakcijas 28. nodaļā klasificētajā nozarē (iekārtu, mehānismu un darba mašīnu ražošana) NUTS II reģionā Ziemeļjitlandē (DK05) bijuši 1122 atlaišanas gadījumi. Visi minētie atlaišanas gadījumi aprēķināti saskaņā ar Regulas (EK) Nr. 1927/2006 2. panta otrās daļas pirmo ievilkumu. Paskaidrojums par minēto atlaišanas gadījumu neparedzēto raksturu 7. Dānijas iestādes apgalvo, ka nebija iespējams paredzēt globālās kredītu krīzes smagumu un no tās izrietošās sekas finanšu tirgū. Tādējādi 2008. gada ceturtā ceturkšņa sākumā MAN Diesel bija pasūtījumi nākamajiem diviem gadiem, to izpilde bija plānota 2010. un 2011. gada mijā. Sākot no 2008. gada septembra, oktobra divpadsmit mēnešus jauni pasūtījumi vairs netika saņemti; tam sekoja līdzšinējo pasūtījumu atcelšana ( MAN aprēķinājis, ka 40 % pasūtījumu tika zaudēti). To uzņēmumu noteikšana, kuros notikusi atlaišana, un palīdzības saņēmēju darbinieku noteikšana 8. Pieteikumā minēts, ka deviņu mēnešu pārskata periodā bijuši pavisam 1222 atlaišanas gadījumi. No visiem 1122 atlaistajiem darbiniekiem palīdzība tiek plānota 951 darbiniekam. Gaidāms, ka 153 darbinieki, kam palīdzība nav paredzēta, paši atradīs jaunu darbu vai aizceļos no reģiona, vai priekšlaikus pensionēsies, tādējādi nebūdami ieinteresēti EGF pasākumos. 9. 45 attiecīgie uzņēmumi un katra atlaisto darbinieku skaits Uzņēmums Atlaisto darbinieku skaits Metode MAN Diesel A/S 541 1 A/S Hydrema Production 11 1 SAWO A/S 9 1 He-Va ApS 2 1 Morsø Jernstøberi 3 1 Morsø Køl & Frys 1 1 AP Gyllevogne 2 1 Peter Kibsgaard 1 1 Akea Automation asp 10 1 Sjørring Maskinfabrik 36 1 Cimbria Manufacturing A/S 38 1 Elster-Instromet A/S 3 1 Brüel International A/S 1 1 Hydra Tech A/S 11 1 Carnitech A/S 52 1 Carna Lift 1 1 Siemens Wind Power A/S 145 1 A/S Dybvad Stål Industri 12 1 Borup Andersens Maskinfabrik ApS 4 1 Univeyor A/S 50 1 REO-PACK A/S 6 1 Dantherm Power A/S 11 1 Dantherm Filtration A/S 10 1 Aagaard A/S 19 1 Hycon A/S 7 1 Hamworthy Svanehøj A/S 44 1 JB Contractors 6 1 Aalborg Maskinfabrik A/S 2 1 System Cleaners A/S 5 1 NB Ventilation A/S 3 1 Nilfisk Alto Food Division 6 1 Flex Coli A/S 5 1 GVA A/S 5 1 PanPac Engineering A/S 1 1 Inelco A/S 2 1 Carsø A/S 5 1 ESS Graphic A/S 1 1 Scantool Group A/S 9 1 Silvatec Skovmaskiner A/S 16 1 Kss-Kraner A/S 1 1 Danilift A/S 3 1 Fransgård Maskinfabrik A/S 1 1 Carnitech Salmon A/S 16 1 Inno Steel A/S 3 1 Maach Technic A/S 2 1 Kopā 1122 10. Palīdzības saņēmēju darbinieku sadalījums Kategorija Skaits Procenti Vīrieši 876 92,1 Sievietes 75 7,9 ES pilsoņi 951 100,0 Personas, kas nav ES pilsoņi 0 0,0 15 līdz 24 gadus veci 53 5,6 25 līdz 54 gadus veci 796 83,7 54 līdz 64 gadus veci 101 10,6 65 gadi un vecāki 1 0,1 Darbinieku ar ilgstošām veselības problēmām / invaliditāti nav. 11. Dalījums profesiju kategorijās Kategorija Skaits Procenti Augstākā vadība 10 1,0 Profesijas, kam vajadzīgas augsta līmeņa prasmes un kvalifikācija jomā 32 3,4 Profesijas, kam vajadzīgas vidēja līmeņa prasmes un kvalifikācijas 35 3,7 Administratīvi darbinieki 25 2,6 Roku darba darītāji, metalurgi un mehāniķi (kvalificēts darba spēks) 384 40,4 Procesu un mašīnu operatori, ar transportu un būvniecību saistītas profesijas. Ar stacionāru iekārtu un ražotņu darbināšanu un ar ražošanas mašīnu darbināšanu saistītas profesijas (kvalificēts darba spēks) 146 15,4 Citas profesijas, roku darbs ražošanas nozarēs (nekvalificēts darba spēks) 319 33,5 Kopā 951 100,0 12. Dānija saskaņā ar Regulas (EK) Nr. 1927/2006 7. pantu ir apliecinājusi, ka ir piemērota sieviešu un vīriešu līdztiesības un nediskriminēšanas politika un ka tā tiks piemērota arī dažādajos īstenošanas posmos, jo īpaši saistībā ar piekļuvi EGF. Attiecīgās teritorijas un tās iestāžu un ieinteresēto personu raksturojums 13. Ziemeļjitlandes reģionā ir gandrīz 600 000 iedzīvotāju, tādējādi tas ir Dānijas mazākais reģions, turklāt tajā ir mazākais iedzīvotāju blīvums. Nodarbinātības līmeņa un ienākumu ziņā tas atpaliek no pārējās Dānijas. Reģionā ir 11 komūnas, sākot no Lēses ( Læsø ), kur ir mazāk nekā 2000 iedzīvotāju, un beidzot ar Olborgu ( Aalborg ), kur ir gandrīz 200 000 iedzīvotāju. Nodarbinātības struktūru raksturo daudzi mazie un vidējie uzņēmumi, kuriem nav īpaši izkoptas tradīcijas pieņemt darbā augsti izglītotus darbiniekus. Tādējādi reģiona darba spēkā īpaši ievērojama ir kvalificētu un nekvalificētu darbinieku daļa, tos papildina tikai nedaudzi uz pasaules tirgu orientēti uzņēmumi, kas varētu kļūt par izaugsmes veicinātājiem. 14. Apgabalā galvenā iestāde ir Frederikshavnas komūna. Citas ieinteresētās iestādes ir reģiona un komūnu iestādes, arī izglītības un apmācības iestādes, kuras konkursa kārtībā var piedalīties projekta īstenošanā. Reģiona un komūnu iestādes, tāpat arī reģiona izglītības iestādes piedalīsies koordinācijas grupas darbā, dialoga un argumentācijas grupā. Gaidāmā atlaišanas ietekme uz nodarbinātību vietējā, reģiona vai valsts mērogā 15. Dānija uzskata, ka Ziemeļjitlandes reģions ir īpaši atkarīgs no rūpniecības un ka pašreizējā krīze to skārusi smagi. Tādējādi reģiona rūpniecības nozarē ir 38 % atlaišanas gadījumu, savukārt pārējā valstī šis rādītājs ir tikai 25 %. 16. Darbinieku atlaišana no darba Ziemeļjitlandē ir sevišķi nopietna problēma, jo, krīzei beidzoties, nozare diezin vai atgūsies, ņemot vērā, ka lielākā daļa pasūtījumu pāradresēta uz Tālajiem Austrumiem, kur ir zemākas cenas. Tāpēc priekšlikuma mērķis ir pievērst atlaistos darbiniekus jaunām nozarēm, kurās tiek izmantoti energoefektīvāki risinājumi, kā transporta, tā mājokļu jomā, turklāt viņi jāsagatavo darbam zināšanu un pakalpojumu jomā. Finansējamā saskaņotā individualizēto pakalpojumu pakete un tās paredzamo izmaksu sadalījums, tostarp tās papildināmība ar struktūrfondu finansētām rīcībām 17. Ierosināti šādi pasākumu veidi, tie visi ir saistīti, veidojot saskaņotu individualizēto pakalpojumu paketi, kuru mērķis ir darbiniekus atkal integrēt darba tirgū. 18. Samērošana. Kvalifikāciju samērošana ar dalībnieku vēlmēm un pamatapmācība tiek nodrošināta visiem, lai bezdarbniekiem palīdzētu pielāgoties un atrast pārkvalificēšanās iespējas. Apmācība ilgs četras nedēļas, apvienojot grupu un individuālas nodarbības. Apmācības mērķis ir, lai bezdarbnieki izveidotu pilnīgu rīcības plānu un iegūtu zināšanas par pašreizējo stāvokli darba tirgū, un pierastu pie domas par darbu jaunā nozarē. Katra darbinieka vēlmju un interešu samērošanai seko samērošana ar faktiskajiem piedāvājumiem, kas gaidāmi. Apmācība paredzēta 951 darbiniekam. 19. Papildu vispārējā izglītība. Ietvers īpašu izglītību pieaugušo sagatavošanai (FVU), panākot, lai tie, kam ir vislielākais resursu trūkums (aptuveni 345 dalībnieki), būtu atvērti pārmaiņām, un apmācība papildu disciplīnās vidusskolas līmenī palīdzības saņēmējiem darbiniekiem, kuri apmeklējuši vidusskolu un izteikuši vēlmi izglītoties tālāk (aptuveni 50 dalībnieku). 20. Izglītības atbalsts jauniešiem bezdarbniekiem. Piesaistīt un atkārtoti apmācīt jauniešus, kas vēlas uzsākt ārpusskolas izglītību vai tālākizglītību. Atbalsts paredzēts, lai segtu mācību maksu un samaksātu par grāmatām pirmajam mācību gadam (50 dalībnieku). 21. Papildu profesionālā izglītība jūrniecībā. Ievads jūrniecības nozarē, papildus tam prasmju apguve konkrētos kursos, ko izvēlējies bezdarbnieks perspektīvās jomās, kuras saistītas ar energotaupību un lielāku energoefektivitāti, no šiem kursiem bezdarbnieks izvēlēsies kursu kopu, individuālu un modulāru, atkarībā no vēlamā specializācijas virziena. Kursi paredzēti 394 dalībniekiem, katram 20 dienu apmācība. 22. Papildu profesionālā izglītība atjaunojamās enerģijas un enerģijas optimizēšanā. Lai varētu strādāt atjaunojamās enerģijas un enerģijas optimizēšanas jomā, vispirms apgūst ievadu šajā nozarē, tam seko prasmju apguve konkrētos bezdarbnieka izvelētos kursos. Tiks piedāvāti atzīti kursi, no kuriem bezdarbnieks izvēlēsies kursu kopu, individuālu un modulāru, atkarībā no vēlamā specializācijas virziena. Kursi paredzēti 294 dalībniekiem, katram 15 dienu apmācība. 23. Apmācība uzņēmumos. Ja atlaistajiem darbiniekiem piedāvā darbu, lai novērstu trūkumus kvalifikācijā, viņiem piedāvās arī apmācību uzņēmumā. Šādi tiks atbalstīti 100 darbinieku. 24. Apmācība uzņēmējdarbībā. Paredzēta sešu nedēļu apmācība, kurā apgūstams ievads uzņēmuma darbībā un vadībā. Paredzams, ka šo piedāvājumu varētu izmantot 50 darbinieku. 25. Uzņēmēja darbaudzinātājs. Potenciālais uzņēmējs var saņemt nozarē lietpratīga darbaudzinātāja atbalstu, pirmajā gadā piedaloties vairākās darbaudzināšanas sesijās. Paredzams, ka šo piedāvājumu varētu izmantot 45 darbinieki. 26. Apmācība produktu izstrādē. Uzņēmējs var piedalīties produktu izstrādes kursos un idejas izstrādes un izmēģināšanas procesā saņemt vadošus ieteikumus. Paredzams, ka šo iespēju varētu izmantot 45 darbinieki. 27. Ar EGF īstenošanu saistītie izdevumi, kas ietverti pieteikumā saskaņā ar Regulas (EK) Nr. 1927/2006 3. pantu, attiecas uz sagatavošanas, pārvaldības, kontroles, informēšanas un reklāmas pasākumiem. 28. Individualizētie pakalpojumi, kurus piedāvā Dānijas iestādes, ir aktīvi darba tirgus pasākumi, kas iekļaujas piemērotajās darbībās, kuras definētas Regulas (EK) Nr. 1927/2006 3. pantā. Saskaņā ar Dānijas iestāžu aprēķiniem šo pakalpojumu kopējās izmaksas ir EUR 11 571 322 un izdevumi par EGF īstenošanu ir EUR 604 008 jeb 5,2 % no kopējās summas. Kopējais finansiālais ieguldījums, kas pieprasīts no Eiropas Globalizācijas pielāgošanās fonda, ir EUR 7 521 359 (65 % no kopējām izmaksām). Rīcības | Paredzamais atbalsta saņēmēju darbinieku skaits | Aprēķinātās izmaksas uz vienu atbalsta saņēmēju darbinieku (EUR) | Kopējās izmaksas (EGF un valsts līdzfinansējums) (EUR) | Individualizēti pakalpojumi (Regulas (EK) Nr. 1927/2006 3. panta pirmā daļa) | Samērošana | 951 | 3020 | 2 872 020 | Papildu vispārējā izglītība | 345 | 8690 | 2 998 050 | Izglītības atbalsts jauniešiem bezdarbniekiem | 50 | 8090 | 404 500 | Uz profesionālo praksi orientēta izglītība jūrniecībā | 394 | 5245 | 2 066 530 | Uz profesionālo praksi orientēta izglītība enerģētikā | 294 | 3931 | 1 155 714 | Apmācība uzņēmumos | 100 | 4030 | 403 000 | Apmācība uzņēmējdarbībā | 50 | 5870 | 293 500 | Uzņēmēja darbaudzinātājs | 45 | 11 950 | 537 750 | Apmācība produktu izstrādē | 45 | 5250 | 236 250 | Apakšsumma par individualizētiem pakalpojumiem | 10 967 314 | Izdevumi par EGF īstenošanu (Regulas (EK) Nr. 1927/2006 3. panta trešā daļa) | Sagatavošanas darbības | 90 717 | Pārvaldība | 302 391 | Informēšana un reklāmas pasākumi | 120 900 | Kontroles darbības | 90 000 | Izdevumu par EGF īstenošanu apakšsumma | 604 008 | Provizoriskās izmaksas kopā | 11 571 322 | EGF ieguldījums (65 % no kopējām izmaksām) | 7 521 359 | 29. Dānija apliecina, ka iepriekš minētie pasākumi papildina darbības, kas tiek finansētas no struktūrfondiem. Dānija arī nodrošinās skaidras revīzijas liecības attiecībā uz EGF finansētajiem pasākumiem un apliecina, ka tiem nepieprasīs vai neizmantos citu ES finansējumu. Datums(-i), kurā(-os) sākti vai plānots sākt individualizētos pakalpojumus skartajiem darbiniekiem 30. Dānija attiecīgajiem darbiniekiem individualizētos pakalpojumus, kas iekļauti saskaņotajā paketē, kurai pieprasīts līdzfinansējums no EGF, sāk sniegt 2010. gada 1. aprīlī. Tādēļ minētajā dienā sākas periods, kad iespējams saņemt palīdzību, ko var piešķirt no EGF. Tā kā minētā diena ir pēc pieteikuma iesniegšanas dienas, bet ne trīs mēnešus vēlāk par to, tad saskaņā ar Regulas (EK) Nr. 1927/2006 13. panta 2. punktu pēdējā diena, kad var veikt piemērotos pasākumus, ir 2012. gada 31. marts. Procedūras apspriedēm ar sociālajiem partneriem 31. Pieteikumu EGF sagatavojusi Frederikshavnas komūna un Ziemeļjitlandes reģions sadarbībā ar pārējām iesaistītajām komūnām, vietējām tirdzniecības atbalsta aģentūrām, arodbiedrībām, Dānijas nozares darba devēju izglītības iestādēm un komūnu nodarbinātības centriem. 2010. gadā plānota iesaistīšanas konference, uz kuru aicinātas visas ieinteresētās personas. 32. Dānijas iestādes apliecināja, ka ir ievērotas prasības, kas attiecībā uz kolektīvu atlaišanu ir noteiktas valsts un Kopienas tiesību aktos. Informācija par darbībām, kas ir obligātas saskaņā ar valsts tiesību aktiem vai atbilst koplīgumiem 33. Saskaņā ar Regulas (EK) Nr. 1927/2006 6. pantā noteiktajiem kritērijiem Dānijas iestādes pieteikumā: 34. apliecināja, ka EGF finansiālais ieguldījums neaizstāj pasākumus, par ko atbild uzņēmumi atbilstīgi valsts tiesību aktiem vai kolektīvajiem līgumiem; 35. pierādīja, ka ar rīcībām atbalsta individuālus darbiniekus un šos pasākumus neizmanto uzņēmumu vai nozaru pārstrukturēšanai; 36. apliecināja, ka piemērotie iepriekš minētie pasākumi nesaņem palīdzību no citiem Kopienas finanšu instrumentiem. Pārvaldības un kontroles sistēmas 37. Dānija ir paziņojusi Komisijai, ka finansiālo ieguldījumu pārvaldīs un kontrolēs tās pašas iestādes, kas finansiālo ieguldījumu no Eiropas Sociālā fonda, kura vadošā iestāde arī ir Dānijas uzņēmumu un būvniecības iestāde ( Erhvervs- og Byggestyrelsen ). Cita šīs pašas iestādes struktūra tiks pilnvarota kā sertifikācijas iestāde. Revīzijas iestāde būs ES intervences kontroles dienests Dānijas uzņēmumu un būvniecības iestādē. EGF līdzekļus saņems un pārvaldīs Frederikshavnas komūna. Tā iecels projekta koordinatoru un administratoru, kurš vadīs iniciatīvas, kas plānotas palīdzības saņēmējiem darbiniekiem. Ziemeļjitlandes reģions cieši uzraudzīs projektu un piedalīsies procesa argumentācijas grupā. Finansējums 38. Pamatojoties uz Dānijas pieteikumu, ierosināts, ka EGF ieguldījums individualizēto pakalpojumu saskaņotajā paketē ir EUR 7 521 359, t. i., 65 % no kopējām izmaksām. Komisijas ierosinātais piešķīrums no fonda ir noteikts, balstoties uz Dānijas sniegto informāciju. 39. Ņemot vērā EGF finansiālā ieguldījuma maksimālo iespējamo apjomu, kas noteikts saskaņā ar Regulas (EK) Nr. 1927/2006 10. panta 1. punktu, kā arī iespējas pārdalīt apropriācijas, Komisija ierosina izmantot EGF līdzekļus iepriekš minētās summas apmērā; līdzekļi piešķirami atbilstoši finanšu shēmas 1.a kategorijai. 40. Ņemot vērā ierosināto finansiālā ieguldījuma apjomu, vairāk nekā 25 % no EGF maksimālā gada apjoma paliks pieejami piešķīrumiem pēdējos četros gada mēnešos, kā noteikts Regulas (EK) Nr. 1927/2006 12. panta 6. punktā. 41. Komisija, nākot klajā ar priekšlikumu par EGF izmantošanu, sāk vienkāršoto trīspusējo sarunu procedūru atbilstoši 2006. gada 17. maija Iestāžu nolīguma 28. punkta prasībām, lai nodrošinātu abu budžeta lēmējinstitūcijas iestāžu vienošanos par vajadzību izmantot EGF un par nepieciešamo summu. Komisija aicina pirmo no abām budžeta lēmējinstitūcijas iestādēm, kas atbilstīgā politiskā līmenī panāk vienošanos par fonda izmantošanas projektu, informēt otru iestādi un Komisiju par tās nodomiem. Ja starp budžeta abām lēmējinstitūcijas iestādēm rodas nesaskaņas, tiek sasaukta oficiāla trīspusēja sanāksme. 42. Komisija atsevišķi iesniedz līdzekļu pārvietojuma pieprasījumu, lai tos iekļautu 2010. gada budžeta īpašajās saistību un maksājumu apropriācijās, kā paredzēts 2006. gada 17. maija Iestāžu nolīguma 28. punktā. Maksājumu apropriāciju avots 31. Pašreizējā īstenošanas stadijā paredzams, ka maksājumu apropriācijas, kas 2010. gadā pieejamas no budžeta pozīcijas 01.0404 “Konkurētspējas un inovācijas pamatprogramma “Uzņēmējdarbības un inovācijas pamatprogramma”, šogad netiks pilnībā izmantotas. 32. Šī pozīcija attiecas uz izdevumiem, kas saistīti ar šīs programmas finanšu instrumenta īstenošanu, tās galvenais mērķis ir atvieglot MVU piekļuvi finansējumam. Kad līdzekļi pārskaitīti uz trasta kontiem, kurus pārvalda Eiropas Investīciju fonds, saņēmējiem, paiet vēl laiks, līdz tos izmaksā saņēmējiem. Finanšu krīze ļoti ietekmējusi prognozes attiecībā uz 2010. gada izmaksu. Tādējādi, lai atlikums trasta kontos nebūtu pārmērīgs, maksājumu apropriāciju metodika ir pārskatīta, ņemot vērā gaidāmo izmaksu. Tāpēc pārskaitīšanai var darīt pieejamu summu EUR 7 521 359. 43. Priekšlikums EIROPAS PARLAMENTA UN PADOMES LĒMUMS par Eiropas Globalizācijas pielāgošanās fonda izmantošanu saskaņā ar 28. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību (Dānijas pieteikums EGF/2010/001 DK/ Nordjylland) EIROPAS PARLAMENTS UN EIROPAS SAVIENĪBAS PADOME, ņemot vērā Līgumu par Eiropas Savienības darbību, ņemot vērā Eiropas Parlamenta, Padomes un Komisijas 2006. gada 17. maija Iestāžu nolīgumu par budžeta disciplīnu un pareizu finanšu pārvaldību[5] un jo īpaši tā 28. punktu, ņemot vērā Eiropas Parlamenta un Padomes 2006. gada 20. decembra Regulu (EK) Nr. 1927/2006 par Eiropas Globalizācijas pielāgošanās fonda izveidi[6] un jo īpaši tās 12. panta 3. punktu, ņemot vērā Eiropas Komisijas priekšlikumu[7], tā kā: (1) Eiropas Globalizācijas pielāgošanās fonds (EGF) tika izveidots, lai sniegtu papildu atbalstu darbiniekiem, kuri atlaisti tādēļ, ka globalizācijas dēļ ir notikušas lielas strukturālas izmaiņas pasaules tirdzniecības modeļos, un lai palīdzētu tiem atkal iesaistīties darba tirgū. (2) EGF darbības joma tika paplašināta attiecībā uz pieteikumiem, kas iesniegti pēc 2009. gada 1. maija, iekļaujot atbalstu darbiniekiem, kas atlaisti no darba globālās finanšu un ekonomikas krīzes dēļ. (3) Saskaņā ar 2006. gada 17. maija Iestāžu nolīgumu EGF līdzekļus var izmantot ne vairāk kā EUR 500 miljonu apmērā gadā. (4) Dānija 2010. gada 22. janvārī iesniedza pieteikumu par EGF izmantošanu attiecībā uz darbinieku atlaišanu iekārtu, mehānismu un darba mašīnu ražošanas nozarē Ziemeļjitlandes reģionā, un 2010. gada 28. aprīlī tā iesniedza papildu informāciju. Pieteikums atbilst Regulas (EK) Nr. 1927/2006 10. panta prasībām par finansiālo ieguldījumu noteikšanu. Tādēļ Komisija ierosina izmantot EUR 7 521 359. (5) Tādēļ jāizmanto EGF, nodrošinot finansiālu ieguldījumu saistībā ar Dānijas iesniegto pieteikumu, IR NOLĒMUŠI ŠĀDI. 1. pants Eiropas Savienības 2010. finanšu gada vispārējā budžeta ietvaros izmanto Eiropas Globalizācijas pielāgošanās fondu (EGF), nodrošinot EUR 7 521 359 saistību un maksājumu apropriācijām. 2. pants Šo lēmumu publicē Eiropas Savienības Oficiālajā Vēstnesī . [...] Eiropas Parlamenta vārdā — Padomes vārdā — priekšsēdētājs priekšsēdētājs [1] OV C 139, 14.6.2006., 1. lpp. [2] OV L 406, 30.12.2006., 1. lpp. [3] Eiropas Parlamenta un Padomes 2006. gada 20. decembra Regula (EK) Nr. 1893/2006, ar ko izveido NACE 2. red. saimniecisko darbību statistisko klasifikāciju, kā arī groza Padomes Regulu (EEK) Nr. 3037/90 un dažas EK regulas par īpašām statistikas jomām. (OV L 393, 30.12.2006., 1. lpp.) [4] Saskaņā ar Regulas (EK) Nr. 1927/2006 3. panta trešo daļu. [5] OV C 139, 14.6.2006., 1. lpp. [6] OV L 406, 30.12.2006., 1. lpp. [7] OV C [..], [..], [..]. lpp.